Tervetuloa Tapanilan Erän kesäleirille

Tämä leirikirje sisältää tärkeää tietoa leiristä ja varustuksesta ja aikatauluista.

Tapaaminen on päivittäin Tapanilan Erän toimiston edessä klo 10.00 (Erätalon kulmassa). Lähdemme tuolloin yhdessä päivän ensimmäiseen liikuntaan. Leirille voit saapua jo klo 9.00 jolloin leiriohjaajat ovat odottamassa Erän toimiston edessä.

Varsinainen ohjattu ohjelma alkaa siis vasta klo 10.00. Leiri päättyy klo 14.00. Erän toimiston edessä. Leirillä voi viettää aikaa klo 15.00 asti. Klo 14.00-15.00 välinen aika vietetään liikuntakerhon pihalla (nuorisotalo) ohjaajien kanssa. Sateen sattuessa tämä aika vietetään liikuntasali 4 edessä olevassa käytävätilassa.

Liitteessä olevasta ohjelmasta näet leiriviikon ohjelman. Ohjelman lisäksi leirillä kuunnellaan lasten toiveita liikunnasta ja käytämme mahdollisen odotteluajan liikkumiseen ja pelaamiseen. Varusteiksi kannattaa ottaa sisäliikuntavarusteet ja vesipullo. Ulkoliikuntapäivinä varustukseen voi lisätä päähineen. Liikumme Tapanilan Urheilukeskuksen tiloissa ja ulkona. Lämmin lounas syödään lounasravintola Juliassa, Tapanilan Urheilukeskuksessa. Mikäli lapsellanne on allergioita, voitte ilmoittaa niistä suoraan era@tapanilanera.fi tai ilmoittautumisen yhteydessä. Lapsia ei ole vakuutettu seuran puolesta.